CELEX: 32021R1116
Language: mt
Date: 2021-06-28 00:00:00
Title: Regolament tal-Kunsill (UE) 2021/1116 tat-28 ta’ Ġunju 2021 dwar l-allokazzjoni tal-opportunitajiet tas-sajd previsti mill-Protokoll ta’ Implimentazzjoni tal-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (2021-2026)

8.7.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 242/1
               
            
         REGOLAMENT TAL-KUNSILL (UE) 2021/1116
         tat-28 ta’ Ġunju 2021
         dwar l-allokazzjoni tal-opportunitajiet tas-sajd previsti mill-Protokoll ta’ Implimentazzjoni tal-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (2021-2026)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Il-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (1) (minn hawn ’il quddiem imsejjaħ “Ftehim”), li ġie approvat skont ir-Regolament tal-Kunsill (KE) Nru 450/2007 (2), daħal fis-seħħ fil-11 ta’ Ġunju 2007. Il-Protokoll li jistabbilixxi l-opportunitajiet tas-sajd u l-kontroparti finanzjarja previsti mill-Ftehim ta’ Sħubija fis-settur tas-sajd bejn l-Unjoni Ewropea u r-Repubblika tal-Gabon (3), iffirmat fl-24 ta’ Lulju 2013 (minn hawn ’il quddiem imsejjaħ “Protokoll tal-2013”), skada fit-23 ta’ Lulju 2016.
                  
               
                     (2)
                  
                  
                     Il-Kummissjoni nnegozjat, f’isem l-Unjoni, Protokoll ta’ Implimentazzjoni ġdid tal-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (2021-2026) (minn hawn ’il quddiem imsejjaħ “Protokoll”) għal perijodu ta’ ħames snin.
                  
               
                     (3)
                  
                  
                     B’riżultat ta’ dawk in-negozjati, il-Protokoll ġie inizjalat fl-10 ta’ Frar 2021.
                  
               
                     (4)
                  
                  
                     Fit-28 ta’ Ġunju 2021, il-Kunsill adotta d-Deċiżjoni (UE) 2021/1117 (4), rigward l-iffirmar u l-applikazzjoni provviżorja tal-protokoll, suġġett għall-konklużjoni tiegħu f’data iktar tard.
                  
               
                     (5)
                  
                  
                     Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perjodu kollu tal-applikazzjoni tal-Protokoll.
                  
               
                     (6)
                  
                  
                     Jenħtieġ li dan ir-Regolament jidħol fis-seħħ mill-aktar fis possibbli, minħabba l-importanza ekonomika tal-attivitajiet tas-sajd tal-Unjoni fiż-żona tas-sajd tal-Gabon u l-ħtieġa li titnaqqas kemm jista’ jkun l-interruzzjoni ta’ dawn l-attivitajiet.
                  
               
                     (7)
                  
                  
                     Il-Protokoll jenħtieġ li jibda japplika fuq bażi provviżorja mid-data tal-iffirmar tiegħu biex il-bastimenti tal-Unjoni jkunu jistgħu għal darb’oħra jeżerċitaw attivitajiet tas-sajd fiż-żona tas-sajd tal-Gabon. Għalhekk, jenħtieġ li dan ir-Regolament jibda japplika mill-istess data,
                  
               ADOTTA DAN IR-REGOLAMENT:
         
            Artikolu 1
            L-opportunitajiet tas-sajd stabbiliti skont il-Protokoll ta’ Implimentazzjoni tal-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (2021-2026) (minn hawn ’il quddiem imsejjaħ il-“Protokoll”) għandhom jiġu allokati fost l-Istati Membri kif ġej:
            
                        (a)
                     
                     
                        bastimenti tas-sajd għat-tonn bit-tartaruni:
                        
                                    Spanja:
                                 
                                 
                                    15-il bastiment,
                                 
                              
                                    Franza:
                                 
                                 
                                    12-il bastiment;
                                 
                              
                  
                        (b)
                     
                     
                        bastimenti tas-sajd għat-tonn bil-qasab u x-xlief:
                        
                                    Spanja:
                                 
                                 
                                    5 bastimenti,
                                 
                              
                                    Franza:
                                 
                                 
                                    bastiment 1;
                                 
                              
                  
                        (c)
                     
                     
                        bastimenti tat-tkarkir:
                        
                                    Spanja:
                                 
                                 
                                    4 bastimenti.
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mid-data tal-iffirmar tal-Protokoll.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fil-Lussemburgu, it-28 ta’ Ġunju 2021.
            
               
                  Għall-Kunsill
               
               
                  Il-President
               
               M. do C. ANTUNES
            
         
         
            (1)  ĠU L 109, 26.4.2007, p. 3.
         
            (2)  Ir-Regolament tal-Kunsill (KE) Nru 450/2007 tas-16 ta’ April 2007 dwar il-konklużjoni tal-Ftehim ta’ Sħubija fis-settur tas-sajd bejn ir-Repubblika tal-Gabon u l-Komunità Ewropea (ĠU L 109, 26.4.2007, p. 1).
         
            (3)  ĠU L 250, 20.9.2013, p. 2.
         
            (4)  Id-Deċiżjoni tal-Kunsill (UE) 2021/1117 tat-28 ta’ Ġunju 2021 dwar l-iffirmat, f’isem l-Unjoni Ewropea, u l-applikazzjoni provviżorja tal-Protokoll għall-implimentazzjoni tal-Ftehim ta’ Sħubija għas-settur tas-sajd bejn ir-Repubblika tal-Gabon u l-Komunità Ewropea (2021-2026) (ara paġna 3 ta’ dan il-Ġurnal Uffiċjali).